Estió un territorio a on os colonizadors espanyols no plegoron dica o sieglo XVIII, encara que se troba a o canto de l'Ocián Atlantico, y ixo mas que mas ta evitar a expansión portuguesa dende a suya colonia de Brasil. A tamas d'ixo, Montevideo esdevenió un activo competidor de Buenos Aires en zaguerías d'o rechimen colonial. Mientres as Guerras napolionicas se i producioron invasions de tropas d'o Exercito britanico, y o territorio continó con a suya fidelitat a la potencia colonial quan en 1810 os archentins proclamoron a suya independencia, estando invadito o país en 1816 por os portugueses y quedando adhibito dimpués a o Imperio de Brasil dica a independencia uruguaya con aduya d'o Reino Unito en 1830.